钦定古今图书集成/明伦汇编/闺媛典/第310卷 > 皇清四十三 > 梅朗中妻刘氏
## 钦定古今图书集成/明伦汇编/闺媛典/第310卷 > 皇清四十三 > 梅朗中妻刘氏

按《宣城县志》：“刘氏，廪生梅朗中妻。朗中负才名，赍志早殁。刘年二十九，贫苦自厉，抚遗孤庚，有声词苑。有司表其庐。庚举辛酉乡荐，越岁馀，氏殁，年七十有六。”

===沈椿生妻徐氏===

按《宣城县志》：“徐氏，邑诸生徐日熙女，儒士沈椿生妻。夫亡，徐年十七，止一女，寻夭。家贫𦈞绩糊口，宗党怜而给之，却勿受。康熙癸亥卒，年六十有八。”